CELEX: 62014TB0189
Language: bg
Date: 2014-07-25 00:00:00
Title: Дело T-189/14 R: Определение на председателя на Общия съд от 25 юли 2014 г.  — Deza/ECHA (Обезпечително производство — Достъп до документите — Регламент (ЕО) № 1049/2001 — Притежавани от ECHA документи, съдържащи данни, предоставени от предприятие в рамките на неговото искане за издаване на разрешение за пускане на пазара на химическо вещество — Решение да се предостави на трето лице достъпа до документите — Молба за спиране на изпълнението — Неотложност — Fumus boni juris — Претегляне на интересите)

8.9.2014   
            
            
               BG
            
            
               Официален вестник на Европейския съюз
            
            
               C 303/32
            
         Определение на председателя на Общия съд от 25 юли 2014 г. — Deza/ECHA
   (Дело T-189/14 R)
   ((Обезпечително производство - Достъп до документите - Регламент (ЕО) № 1049/2001 - Притежавани от ECHA документи, съдържащи данни, предоставени от предприятие в рамките на неговото искане за издаване на разрешение за пускане на пазара на химическо вещество - Решение да се предостави на трето лице достъпа до документите - Молба за спиране на изпълнението - Неотложност - Fumus boni juris - Претегляне на интересите))
   2014/C 303/40
   Език на производството: чешки
   
      Страни
   
   
      Жалбоподател: Deza, a.s. (Valašské Meziříčí, Чешка република) (представител: P. Dejl, avocat)
   
      Ответник: Европейска агенция по химикалите (представители: A. Iber, M. Heikkilä и T. Zbihlej)
   
      Предмет
   
   Искане за спиране на изпълнението на решението на Европейската агенция по химикалите (ЕСНА) от 24 януари 2014 г. за оповестяване на конкретна информация, предоставена от жалбоподателя в рамките на производство във връзка с искане за издаване на разрешение за пускане на пазара на хичическото вещество ди-(2-етилхексил)фталат (DEHP).
   
      Диспозитив
   
   
               1)
            
            
               Спира изпълнението на решението AFA-C-0000004274-77-09/F на Европейската агенция по химикалите (ECHA) от 24 януари 2014 г., доколкото с него се предоставя на трето лице по силата на Регламент (ЕО) № 1049/2001 на Eвропейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията достъпа до версия на доклада относно химическата безопасност и за анализа на алтернативите на веществото ди-(2-етилхексил)фталат (DEHP), която е по-подробна от версията със скрити части, уточнени в молбата за обезпечение и посочени в приложения A.4.5 и A.4.6 към тази молба, с изключение, от една страна, на данните относно класифицирането и етикетирането на веществата, и от друга страна, на данните, които се отнасят конкретно и изключително до Arkema France, Grupa Azoty Zakłady Azotowe Kędzierzyn S.A. и Vinyloop Ferrara S.p.A.
            
         
               2)
            
            
               Разпорежда на ECHA да се въздържа от оповестяване на:
               
                           —
                        
                        
                           доклада относно химическата безопасност и за анализа на алтернативите на веществото ди-(2-етилхексил)фталат (DEHP), посочени в точка 1 от настоящия диспозитив, в редакция, която е по-подробна от определената в посочената точка 1;
                        
                     
                           —
                        
                        
                           докладите относно химическата безопасност и за анализите на алтернативите на веществото ди-(2-етилхексил)фталат (DEHP), представени от Arkema France, Grupa Azoty Zakłady Azotowe Kędzierzyn и Vinyloop Ferrara, и предмет на решения AFA-C-0000004280-84-09/F, AFA-C-0000004275-75-09/F и AFA-C-0000004151-87-08/F на ECHA от 24 януари 2014 г., доколкото тези документи са идентични със защитените в съответствие с точка 1 от настоящия диспозитив.
                        
                     
         
               3)
            
            
               Не се произнася по съдебните разноски.